**Bod č. 12.4**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa : 22.06.2017

**Zriadenie vecného bremena na pozemkoch parcelách reg.“C“KN
č. 4132/159 a č. 4231/493 v k. ú. Stupava – zmena Uznesenia č. 46/2016 zo dňa 31.3.2016**

**Predkladateľ**: **Materiál obsahuje**: 1. návrh uznesenia

JUDr. Tomáš Muroň, v.r. 2. dôvodovú správu

prednosta MsÚ 3. geometrický plán č. 97/2016

**Vypracovala :**

Renata Mištinová, referent správy majetku

**Návrh uznesenia:**

Mestské zastupiteľstvo v Stupave

**m e n í Uznesenie č. 46/2016 zo dňa 31.3.2016 v časti B. 2.** tak, že znenie bod B. 2. nahrádza nasledovným :

Mestské zastupiteľstvo v Stupave

**s c h v a ľ u j e**

uzatvorenie zmluvy o zriadení vecného bremena, predmetom ktorej je zriadenie bezodplatného vecného bremena na pozemkoch v k. ú. Stupava, a to :

* na parcele reg. „C“ KN č. 4132/159; a
* na novovytvorenej parcele reg. „C“ KN č. 4231/493, odčlenenej z pozemku parcely reg. „C“KN č. 4132/159 geometrickým plánom č. 97/2016 vyhotoveným A-GEO, Ing. Robert Geisse, PhD.,Pri borníku 4, 900 31 Stupava, overeným Okresným úradom Malacky, katastrálnym odborom pod číslom 1224/2016 dňa 14.9.2016, vo vlastníctve Mesta Stupava ako povinného z vecného bremena,

v prospech vlastníka pozemkov parciel reg. „C“ KN č. 4132/420 druh pozemku zastavané plochy a nádvoria o výmere 111 m2 a č. 4132/421 druh pozemku zastavané plochy a nádvoria o výmere 203 m2, zapísaných v liste vlastníctva číslo 7602 v k. ú. Stupava ako oprávneného z vecného bremena, za účelom zriadenia a uloženia inžinierskej siete (prípojky plynovodu) v rozsahu vyznačenom v geometrickom pláne č. 97/2016.

**Dôvodová správa**

 Žiadateľom p. Milanovi Straskému s manželkou Tatianou, ako vlastníkom plynovej prípojky bol Uznesením Mestského zastupiteľstva v Stupave č. 46/2016 dňa 31.3.2016 schválený zámer prenajať časť pozemku o výmere cca 135 m2 z parcely reg. „C“ KN č. 4132/159 v k. ú. Stupava ako prípad hodný osobitného zreteľa v súlade s ustanovením §9a ods. 9, písm. c) zákona č. 138/1991 Zb. o majetku obcí. Dôvodom hodným osobitného zreteľa je skutočnosť, že na pozemku sa nachádza plynová prípojka vo vlastníctve žiadateľov a súčasný užívateľ pozemku bez právneho titulu umiestnil na pozemku nelegálne stavby a vytvoril na ňom skládku rôzneho typu odpadu, následkom čoho hrozia žiadateľom škody na majetku a plynovej prípojke.

 Zároveň Mestské zastupiteľstvo schválilo zriadenie vecného bremena k tejto plynovej prípojke na časti pozemku parc. č. 4132/159 v k. ú. Stupava vo vlastníctve Mesta Stupava na základe geometrického plánu, ktorý mali zabezpečiť žiadatelia k vytýčeniu a určeniu priebehu plynovej prípojky na tomto pozemku.

 Na základe vypracovaného geometrického plánu č. 97/2016 overeného Okresným úradom Malacky, katastrálnym odborom pod číslom 1224/2016 dňa 14.9.2016 bola z pozemku parcely reg. „C“
KN č. 4132/159 odčlenená časť o výmere 130 m2 – novovytvorená parcela reg. „C“ KN č. 4231/493 druh pozemku zastavané plochy a nádvoria o výmere 130 m2.

 Novovytvorená parcela reg. „C“KN č. 4231/493 má byť predmetom nájmu v zmysle Uznesenia č.166/2016 zo dňa 27.10.2016 po splnení zákonných podmienok zverejnením zámeru prenajať pozemok schváleného dňa 31.3.2016.

 K uzatvoreniu nájomnej zmluvy bolo potrebné požiadať Okresný úrad Malacky, katastrálny odbor o zápis geometrického plánu č. 97/2016.

 Zápis geometrického plánu je však možný iba spolu s podaním návrhu na vklad vecného bremena k plynovej prípojke uloženej na pozemku parcele reg. „C“ KN č. 4132/159 ako aj na novovytvorenej parcele reg. „C“ KN č. 4231/493.

 Na základe uvedeného je tento materiál predložený k schváleniu uzatvorenia zmluvy o zriadení vecného bremena v prospech žiadateľov ako vlastníkov pozemkov, ktorí sú zároveň aj vlastníkmi plynovej prípojky slúžiacej týmto pozemkom, resp. nehnuteľnostiam v zmysle geometrického plánu č. 97/2016.

Materiál bol dňa 12.06.2017 predložený na rokovanie Mestskej rady v Stupave, ktorá odporučila MsZ materiál schváliť.